- У “палацаўскім” рэпертуары ёсць 5 ці 6 калядных песень. А сказаць, што яны былі вядомыя па ўсёй Беларусі — гэта не зусім так. Чаму? Таму што практычна ў кожнай вёсцы быў свой тэкст. Найбольш вядомая калядная песня — гэта “Ой калядачкі, нашы нежачкі”. Я яе сустракаў у розных тэкставых варыянтах і на поўдні, і на поўначы Беларусі. Але да гэтага часу, напрыклад, мы яе не рабілі “Палацам”, таму што дагэтуль я, прабачце, дзіка шукаю, што ж такое “нежачкі”. Мне агучвалі некалькі версій гэтага слова, але ні адна з іх мяне не запэўніла. Дасведчана сказаць, якія абавязкова трэба ведаць калядныя песні, і ўпэўнена гэта сцвярджаць на дадзены момант я не гатовы.